安州应城玉女汤作
李白
唐
神女殁幽境,汤池流大川。
阴阳结炎炭,造化开灵泉。
地底烁朱火,沙傍歊素烟。
沸珠跃明月,皎镜函空天。
气浮兰芳满,色涨桃花然。
精览万殊入,潜行七泽连。
愈疾功莫尚,变盈道乃全。
濯濯气清泚,晞发弄潺湲。
散下楚王国,分浇宋玉田。
可以奉巡幸,奈何隔穷偏。
独随朝宗水,赴海输微涓。
渡黄河
范云
南北朝
河流迅且浊,汤汤不可陵。
桧楫难为榜,松舟才自胜。
空庭偃旧木,荒畴余故塍。
不睹行人迹,但见狐兔兴。
寄言河上老,此水何当澄?
送汤朝美还金坛
韩元吉
宋
腾驹轻卧驼,野蔓欺落木。
举头便干霄,春至亦重绿。
人生百年内,万事纷过目。
得为蠖步伸,失作蠵颈缩。
古来旷达士,一视等蛮触。
功名本时命,用舍岂荣辱。
汤公涉南荒,岁月犹转毂。
几年卧新州,宁肯事鸡卜。
身安一瓢饮,志大五车读。
朅来灵山隈,跫然慰虚谷。
濯足山下泉,爱我泉上竹。
相从一长笑,忍效阮生哭。
胸中经济略,欲语动惊俗。
谁知天意回,归棹如许速。
春风正浩荡,江水清可掬。
海涛拍千峰,挂席下浮玉。
遥欣倚门念,三径欢僮仆。
送君得无恨,我步嗟局促。
要看万里途,更试籋云足。
家山幸毋留,吾皇思陈牍。
朝中措·先生馋病老难医
朱敦儒
宋
先生馋病老难医。赤米餍晨炊。自种畦中白菜,腌成饔里黄薤。
肥葱细点,香油慢焰,汤饼如丝。早晚一杯无害,神仙九转休痴。
那
佚名
先秦
猗与那与!置我鞉鼓。奏鼓简简,衎我烈祖。汤孙奏假,绥我思成。鞉鼓渊渊,嘒嘒管声。既和且平,依我磬声。于赫汤孙!穆穆厥声。庸鼓有斁,万舞有奕。我有嘉客,亦不夷怿。自古在昔,先民有作。温恭朝夕,执事有恪,顾予烝尝,汤孙之将。
曳鼎歌
武则天
唐
羲农首出,轩昊膺期。
唐虞继踵,汤禹乘时。
天下光宅,海内雍熙。
上玄降鉴,方建隆基。
东禅百韵
刘宰
宋
群居厌嚣烦,兀坐怅离索。
动静两何心,求端徯先觉。
张氏好兄弟,同游得